CELEX: 32013R0722
Language: hu
Date: 2013-07-25 00:00:00
Title: A Bizottság 722/2013/EU végrehajtási rendelete ( 2013. július 25. ) egyes áruk Kombinált Nómenklatúra szerinti besorolásáról

27.7.2013   
            
            
               HU
            
            
               Az Európai Unió Hivatalos Lapja
            
            
               L 202/6
            
         A BIZOTTSÁG 722/2013/EU VÉGREHAJTÁSI RENDELETE
   (2013. július 25.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 25-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.9.7., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Műanyag abroncsból és szilárd műanyag gumiból készült, körülbelül 20 cm átmérőjű és 5 cm szélességű kerék.
                  Az abroncs közepe lyukas, belsejében szénacél golyóscsapágy található.
                  A kerék különböző árucikkekre szerelhető fel, úgy mint fogyatékos személyek részére készült rokkantkocsik, járógépek/járókeretek, valamint kórházi ágyak.
                  
                      (1) Lásd az ábrát
               
               
                  3926 90 97
               
               
                  A besorolást a Kombinált Nómenklatúra értelmezésére szolgáló 1., 3 b) és 6. általános szabály, valamint a 3926, a 3926 90 és a 3926 90 97 KN-kód szövege határozza meg.
                  A kerék elsődleges rendeltetése nem annak objektív jellemzőiben rejlik, mivel egyaránt felhasználható a 8713 vámtarifaszám (fogyatékos személyek részére készült rokkantkocsik), a 9021 vámtarifaszám (járógépek/járókeretek) vagy a 9402 vámtarifaszám (kórházi ágyak) alá tartozó árukhoz. Következésképpen meghatározott áru alkatrészeként történő besorolása kizárt.
                  A kerék egy összetett áru, amely különböző anyagokból áll (műanyag és szénacél). A műanyag abroncs az az alkotórész, amely alapvető jellemzőjét adja a keréknek, és amely leginkább meghatározza a kerék szerkezeti felépítését.
                  Ezért a terméket a 3926 90 97 KN-kód alá kell besorolni, mint műanyagból készült más áru.
               
            
         
      
         (1)  A kép csupán tájékoztató jellegű.